- Aisaiya
- <
- 56
- >

56
Rupari barena wawaya tupadi kiiravidiye
1 Yawe God iwona bo,
“Tagu pinimina bi wiiyawiimi kiiravine na anaveramagha,
bi wawaya tupadi yagu bera rotomanidi aniyevevedi,
na rotomane da wiisuwone wawaya kokoyagha yaporidi
bi bera miisedi kobera.
6 Muriye, na kubuna damdi sinaveremayedi Tagu, Yawe God biidi
da yagu kayowana sinabera;
toudi sininuwayuyunegu bi sinakabikuwayegu.
Toudi yagu wiiyawiitaveyana gabudarina sinakabikarawayeni
bi noko gabudarina kana gwara ayavereveredi na
gesinikasigiiyeni da siniberona.
Bi yagu wiiwaghasina maragisina sinakabitawana kikisi.
7 Mrk 11:17Nokodi kubuna damdi anakabidi anapiika
yagu koya kabikabikuwayine, Jerusalem kwanatune,
bi yagu pari barene nuwamiise anaveredi.
Yadi suwara gabugabunidi da puyo mududi Tagu yagu suwara gabugabuna gawarina debane aniwaghasinedi,
basuna wawaya yagu Bare Kabikabikuwayina sinakwatuveni da pari barena dam tupadi kiiravidiye.”

- Aisaiya
- <
- 56
- >

56:7: Mrk 11:17

© 2010-2016 Wycliffe Bible Translators, Inc.