- Jerimaiya
- <
- 31
- >

31
Yawe God, Isrel inakabiwiiveramayi
7 Yawe God iwona bo,
“Isrel kiiravine kotawora da kovinuwamiise,
kami dam ghamanakina kiiravine korukwatu!
Yami kabepepa ayidi rukwatuma mma naboni kotawora,
‘O Yawe God yam wawaya kiyawiidi,
Isrel damdi mekodi patana yawayawiidi samakamakena!’
8 Tagu yagu wawaya kikiramutumutuba kwanatudima aniveramayidi,
bi kate kwanatu rabarabae tupadi mma kubura debane.
Kamodiye na wawaya mata potapotadi da kaye beroberodi,
wasiwasike roperopeyidi bi wasiwasike saburaburawa da sinituwa na sinapiika,
koroto ghamanakina sinaveramagha!
9 Nokodi sinapiipiikana ere duududi da kate wiinuwanuwaghaneyana kiiravine sinarurupari
bi anitutayitayina kanaveramagha.
Tagu rarima riridigha aninagho kedaridi kananagho,
bi keda mumumudigha sinapepewa da gerubana sinatamotabirana.
Kiiravine tagu na Isrel tamananaki,
bi Ifreim* Ifreim na Jousep natuna bi tamananaki Jeikap ikabi da iyabiyi ware natuna iyarokona naboni. Ifreim na noko keda tana raghanina Isrel wiisisiyenina kiiravinena. na natugu tubugha yainina,
noko biidi mmko anabera.”
Yawe God yana Wiiwaghasina Maragasina wouna
31 Mrk 14:24Yawe God iwona bo, “Raghani yapiipiika, na Tagu wiiwaghasina maragasina wouna Isrel da Jiuda damdi yawata kana bera. 32 Bi wiiwaghasinina maragasina wouna na noko geware nosinosidinakim yawata kaberana naboni, meme imadi ayouna bi avinagho kedaridi da Ijipt kubura kakanibutavenina. Noko raghanine akoyayidi da ware moghanedi naboni, bi gegha da yagu wiiwaghasina maragasina sivikasigiiyeni. 33 Bi raghani yapiipiika na tagu wiiwaghasina maragasina wouna Isrel damdi yawata kanabera na mma naboni; Tagu yagu gwara gayamidiye anatore, da nuwanuwadiye anagirumi. Bi tagu na yadi God bi toudi na yagu wawaya. 34 Getana iiyabo kwiinana inawonawiiyeveveni da Tagu Yawe God inakoviguna, basuna toudi tupadi na nada sinakowa wiimasimasiyegu, nokona wawaya moyamoyakidi bi inagee inanagho wawaya moumouridi biiyadi. Bi yadi tamumu ananoghotatavedi bi geananoghota mayedina. Tagu, Yawe God gamogu.”

- Jerimaiya
- <
- 31
- >

*31:9: Ifreim na Jousep natuna bi tamananaki Jeikap ikabi da iyabiyi ware natuna iyarokona naboni. Ifreim na noko keda tana raghanina Isrel wiisisiyenina kiiravinena.

31:31: Mrk 14:24

© 2010-2016 Wycliffe Bible Translators, Inc.